මේ පුත්තලම - ඇතුන්ගොඩ ගොවිජනපදය.මෙම ගොවිජනපදයේ වෙසෙන පවුල් 200කගේ පමණ ප්‍රධාන ජීවනෝපාය වන්නේ කෘෂිකර්මාන්තයයි.එහෙත් ඔවුන්ට කුඹුරු අස්වැද්දීමට ස්ථිර ජල මාර්ගයක් නොමැතිවීම හේතුවෙන් මී ඔයෙන් ජලය පොම්ප කර වගාවන් සිදුකරන අතර එහි අතු ගංඟාවක් වන පිටඇල හරහා කුඹුරුවලට යා යුතුව තිබෙනවා.වැසි කාලයේදී ඇල පිරී ජලය ගලා යාම නිසා ගොවිතැන් කටයුතුවල නිරත වීමට නොහැකි අතර ගම්වැසියන් පවසන්නේ ඇල හරහා පාලමක් නොමැති වීම විශාල ගැටලුවක් බවයි.ඇල හරහා පාලමක් ඉදිකරදෙන ලෙස වසර ගණනාවක සිට බලධාරීන්ගෙන් ඉල්ලීම් කළද කිසිවෙකුගෙන් හෝ විසඳුම් නොලැබීම හේතුවෙන් ගොවීන් එක්ව රුපියල් ලක්ෂ 4ක් පමණ වැයකර පාලමක් සකස්කරගෙන තිබෙනවා.කෙසේවෙතත් විවිධ බාධා හේතුවෙන් එහි ඉදිකිරීම් කටයුතු සම්පූර්ණ කර ගැනීමට නොහැකි වී ඇති බව ඔවුන් පෙන්වා දෙනවා.ගොවීන් පවසන්නේ පාලමේ ඉදිකිරීම් කටයුතු අවසන් කරගැනීමට බලධාරීන්ගේ අවධානය යොමුවන්නේ නම් තම ගොවිතැන් කටයුතු නිසිපරිදි සිදුකරගැනීමට හැකි වන බවයි.ඇතුන්ගොඩ ගොවිජනපදයේ ජනතාවගේ මෙම ගැටලුවට විසඳුම් ලැබෙන තෙක් රතු මිනිත්තුව අවධානයෙන්.